De syv første årene av sitt liv var Skorgan bosatt i Sverige, inntil hun og familien flyttet til Oslo. Skorgan har bakgrunn fra NRKs pikekor og medvirket i ballettsyngespillet "Lille Idas blomster", som ble sendt på NRK Fjernsynet i 1968. Hun representerte Norge i Eurovision Song Contest i 1977 med «Casanova» og i 1979 med «Oliver». Hun fikk Spellemannprisen 1979 i klassen pop for platen "Ingen vei tilbake" og Gammleng-prisen i 1991 i klassen for pop.